
A fenyegetettség elemző platformok felhasználásának lehetőségei a kibertéri fenyegetések felderítésében

Kulcsszavak: fenyegetettség elemzés, platform, kibervédelem
Az elmúlt időszakban egyre több szó esik a kibertérről, a kibertérben végrehajtott támadások-ról. A jelen időszak konfliktusai során, mindenki számára egyértelművé vált az, amit a NATO már 2016-ban kijelentett, hogy a kibertér az ötödik hadszintér, ahol közel ugyan olyan hatásokat lehet kiváltani, mint a hagyományos kinetikus hadviselés során.
Ennek köszönhetően egyre inkább a vállatok számára kiemelkedő fontosságúvá vált, hogy megismerjék azt a kibertéri környezetet, amelyben működniük kell, felmérjék, a rendszereikre leselkedő veszélyeket és fenyegetéseket. Ezt a megismerést hatékonyan tudják támogatni a kereskedelmi forgalomban, vagy ingyenesen elérhető, nyílt forráskódú fenyegetettség elemző platformok.
A dolgozatomban arra igyekszem rávilágítani, hogy mennyire sokszínű is maga a fenyegetettség elemzés. A kibervédelemben tevékenykedő valamennyi szakterület munkáját hatékonyan képes támogatni.
A különböző elemzési módszertanok mind hozzájárulnak az ellenérdekelt felek támadási módszereinek, technikáinak és taktikáinak megismeréséhez és a hatékony védekezési stratégia kialakításához.
A dolgozatomban felmértem, hogy a leggyakrabban használt kereskedelmi platformok milyen szolgáltatásokat képesek nyújtani és a fenyegetettség elemzés mely szintjét képesek támogatni. Ugyan ezt megtettem a leginkább elterjedt, nyílt forráskódú ingyenes platformokkal is.
A vizsgálataim során arra a következtetésre jutottam, hogy manapság már technikai és taktikai szinten nincs nagy különbség a kereskedelmi és az ingyenesen hozzáférhető platformok kínálta szolgáltatások között. Az igazi különbség az operatív és a stratégiai szintű fenyegetettség elemzés támogatásnak képességében van. A megvizsgált nyílt forráskódú platformok közül, a MISP kínál csak olyan szolgáltatást, amelyik, ha kis mértékben is, de támogatja a stratégiai elemzések elkészítését.
A kereskedelmi platformok jobb támogatást tudnak nyújtani, ha stratégiai elemzéseket kell készíteni, de ezek az elemzések sem használhatók fel közvetlenül a vállalatok vezetőinek tájékoztatásra, csak információ forrásként használhatók, az elemzéseket továbbra is a szervezet saját szakembereinek kell elkészítenie.
A dolgozatom végén javaslatot teszek arra, hogy az egyre elterjedtebb természetes nyelvi feldolgozás segítségével a stratégiai fenyegetettség elemzés elkészítését is támogathatja a mesterséges intelligencia.



